Сцяг Бразіліі

Сцяг Бразіліі ўяўляе сабой зялёнае палотнішча з жоўтым ромбам ў цэнтры. Унутры ромба знаходзіцца цёмна-сіні круг з 27 белымі зоркамі. Круг перасечаны стужкай з нацыянальным дэвізам Бразіліі — «Ordem e Progresso» (з парт. «Парадак і прагрэс»).

Зялёны і жоўты — нацыянальныя колеры Бразіліі. Зялёны колер сімвалізуе лясныя багацці Амазоніі, а жоўты — запасы золата: у XVI—XIX стагоддзях у Бразіліі знаходзіліся найбуйнейшыя ў свеце золатаздабывальныя шахты. Сцяг часам называюць Auriverde (залаты і зялёны).

Размяшчэнне зорак на сцягу адлюстроўвае неба над Рыа-дэ-Жанейра раніцай у 9 гадзін 22 хвіліны 43 секунды 15 лістапада 1889 г. — у момант абвяшчэння бразільскай рэспублікі. Кожнаму з 26 штатаў, а таксама Федэральнай акрузе, адпавядае свая зорка.
 зялёны жоўты сіні белы RGB 0/146/62  248/193/0  40/22/111  255/255/255 RGB16 00923E  F8C100  28166F  FFFFFFCMYKhttp://www.brasil.gov.br/pais/simbolos_hinos Oficial website 100/0/100/0  0/10/100/0  100/70/0/20  0/0/0/0Пантон PMS 355  PMS Yellow  PMS 280  none

 Гістарычныя сцягі Бразіліі (галерэя) 


 Гл. таксама 
 Сцягі штатаў Бразіліі

Бразілія
Сцяг